สรรพากรเมินเก็บภาษีหุ้นทักษิณ1.2หมื่นล.
สรรพากรยันยึดตามคำพิพากษาไม่เก็บภาษีหุ้น 1.2 หมื่นล้านบาทจาก"ทักษิณ" ปล่อยให้หมดอายุความ 31 มี.ค.นี้
29 มี.ค. 2555

สรรพากรยันยึดตามคำพิพากษาไม่เก็บภาษีหุ้น 1.2 หมื่นล้านบาทจาก"ทักษิณ" ปล่อยให้หมดอายุความ 31 มี.ค.นี้
นายสาธิต รังคสิริ อธิบดีกรมสรรพากร เปิดเผยว่า การเก็บภาษีหุ้นจาก พ.ต.ท.ทักษิณ ชินวัตร อดีตนายกรัฐมนตรี จำนวน 1.2 หมื่นล้านบาท ที่จะหมดอายุวันที่ 31 มี.ค. 2555 นี้ ทางสำนักงานกฎหมายของสรรพากรได้หารือกับอัยการ และคณะกรรมการวินิจฉัยภาษีของกระทรวงการคลัง ซึ่งเห็นตรงกันหมดว่า ไม่ต้องเก็บภาษีจากอดีตจากนายกฯ
ทั้งนี้ กรมยึดตามคำพิพากษาของศาลฎีกาแผนกผู้ดำรงตำแหน่งทางการเมืองหุ้นที่ตัดสินว่าหุ้นบริษัท ชิน คอร์ปอเรชัน เป็นของพ.ต.ท.ทักษิณ  ไม่ใช่นายพานทองแท้ และ น.ส.พินทองทา ชินวัตร และการขายหุ้นดังกล่าวเป็นการขายในตลาดหลักทรัพย์ก็ไม่ต้องเสียภาษี
"ยืนยัน ว่าการดำเนินการเรื่องภาษีหุ้นชินที่ผ่านมานั้นทำตามกฎหมาย กรมได้ปฏิบัติตามกฎหมายและดำเนินการเรื่องนี้ด้วยความรอบคอบ ซึ่งไม่ได้เป็นกังวลการเรื่องนี้ได้ถูกส่งไปให้สำนักงานคณะกรรมการป้องกันและปราบปรามการทุจริตแห่งชาติ(ปปช. ) ตรวจสอบเอาผิดละเว้นปฏิบัติหน้าที่" นายสาธิต กล่าว
นายทนุศักดิ์ เล็กอุทัย รมช.คลัง กำกับดูแลกรมสรรพากร เปิดเผยว่า ได้รับรายงานจากอธิบดีกรมสรรพากรแล้ว ว่ายืนยันตามเดิมไม่เก็บภาษีหุ้นชิน 1.2 หมื่นล้านบาท จาดอดีตนายกทักษิณแล้ว